'n Bemoedigende woord aan iemand in nood kan so baie beteken. Dit maak nie saak hoe lank of hoe kort die woord is nie: dit het die mag om te genees, te troos en te bemoedig. In 'n situasie van eensaamheid, verlies of nood, kan woorde 'n pynlike oomblik in 'n oomblik van hoop verander.
Een van ons doelwitte by Geopende Deure, is om Christene wêreldwyd te ver-enig. Dit maak nie saak of hulle in vrye of geslote lande woon nie – ons wil die skakel wees. Wêreldwyd word 100 miljoen Christene tans vir hulle geloof vervolg en jy het die geleentheid om hulle in hulle lyding by te staan.
Rifkatu Ephraim Maso, van Nigerie is maar net een vervolgde gelowige wat deur briewe van mede-gelowiges regoor die wêreld vertroos is. Sy het haar man, eerw. Ephraim Masok tydens die Jos-bloedbad van November 2009 verloor. Minder as 'n jaar en 'n half later is pyn en vrees tot vreugde en dankbaarheid herstel. Toe daar vir haar gevra is wat die rede vir haar positiewe ingesteldheid was, het sy geantwoord: "Hierdie kaartjies wat jy sien, is beter as kos of geld. Deur een te lees, kry ek weer moed om aan die gang te bly." Deur gereeld die gebede te lees, het haar gemoed positief gebly. Geopende Deure sal die briewe wat jy skryf aan gelowiges wat ter wille van hulle geloof opgesluit is, wegkruip, rou of ly, besorg.
"Ek mis Mario," het Jum aan Geopende Deure gesê. "Ek mis dit hoe hy vir my water gaan haal het, die wasgoed gedoen het as ek moeg was...en as ek siek was, het hy my versorg. Hy was 'n baie goeie man en eggenoot." Sy het ook bely dat sy nie meer die Bybel kon lees nie omdat dit haar te veel aan Mario herinner. Hy het gereeld uit die Bybel aan haar voorgelees. Elke keer wanneer sy die Bybel wou lees, het sy in trane uitgebars. 'n Rukkie gelede het sy besluit om Jolo te verlaat en by haar suster in Zamboanga te gaan woon nadat sy opgelet het dat sommige agterdogwekkende mans by haar woonplek rondhang. "Daar was nagte wat ek koue rillings in my bed gekry het. Soms kon ek nie slaap nie omdat ek gevoel het dat mense om my huis rondloop," het Jum vertel.
Letter Writing: Jum Acidre
Indien jy finansiële steun aan vervolgde Christene, soos Jum, wil gee, maak asseblief van die aanlyn-donasiegeriewe gebruik.